Odd Starheim

Odd KjellI kirkeboken er han oppført som Odd Kjeld, se Kirkebok for Vanse 1892–1923, Digitalarkivet, Arkivverket. Han er oftest omtalt med mellomnavnet stavet Kjell. Starheim (født 14. juni 1916 i Lista, død 1. mars 1943) var en norsk offiser (kaptein) som var med i Kompani Linge under andre verdenskrig. Starheim var utdanna styrmann.

Han forlot Norge om bord på snekka MK «Viking» som gikk ut ifra Rauna i Farsund den 11. august 1940Ragnar Ulstein: Englandsfarten Band II, Søkelys mot Bergen og ankom Aberdeen i Storbritannia den 17. august. Han slutta seg til Special Operations Executive og Kompani Linge. Starheim var tre turer tilbake til Norge og organiserte etterretningsvirksomhet på Sørlandet, første gang i Operasjon Cheese med blant annet en radiostasjon drevet av Gunvald Tomstad. Han blei arrestert av tyske styrker i Oslo, men klarte å rømme.

Han var sjef for gruppa som 15. mars 1942 kapra kystruteskipet DS «Galtesund» og førte det til Aberdeen.Da Galtesund forsvant sporløst, Avtrykk.no, 15.03.2017 Som retrett fra den mislykka Operasjon Carhampton ville man vinteren 1943 igjen kapre et kystruteskip og ta dette over til England. Kapringa av kystruteskip DS «Tromøsund» gikk galt.Kapringen av D/S Tromøsund Avtrykk.no, 28.02.2018 På vei over Nordsjøen 1. mars 1943 ble skipet bombet i senk av tyske fly og alle om bord omkom. Starheims kropp dreiv i land i Tjörn i Bohuslän i Sverige. Han er gravlagt i Lista.

 Utmerkelser 
Starheim er hedra med Krigskorset med sverd, St. Olavsmedaljen med eikegrein, Krigsmedaljen, Deltakermedaljen med rosett, Haakon VIIs 70-årsmedalje og den britiske Distinguished Service Order.

 Referanser 



 Kilder 
 Våre falne 1939–1945; utgitt av Den norske stat 1949–51
 Artikkel om Arendals Dampskibsselskab av Dag Bakka jr. i «Skipet» 1.2000
 E. O. Hauge: Mannen som stjal Galtesund, 1955
 Birger Dannevig: Arendalsregionens krigshistorie. Arendalsregionen og dens handelsflåte 1939–1945, 1985, ISBN 8299131308
 Erling Jensen, Ragnar Ulstein: Kompani Linge, 1948, ISBN 9788205377578

 Eksterne lenker 
 Norsk biografisk leksikon om Odd Kjeld Starheim

Kategori:Norske kapteiner
Kategori:Personer fra englandsfarten 1940–1945
Kategori:Medlemmer av Kompani Linge
Kategori:Personer tilknyttet Special Operations Executive
Kategori:Krigskorset
Kategori:St. Olavsmedaljen med ekegren
Kategori:Distinguished Service Order
Kategori:Personer fra Farsund kommune
Kategori:Norsk militærpersonell drept under andre verdenskrig
Kategori:Nordmenn fra andre verdenskrig